CELEX: 32022D1002
Language: ro
Date: 2022-06-21 00:00:00
Title: Decizia (UE) 2022/1002 a Consiliului din 21 iunie 2022 privind poziția care urmează să fie adoptată în numele Uniunii Europene la reuniunea extraordinară din 24 iunie 2022 a Conferinței privind Carta energiei organizate în temeiul Tratatului privind Carta energiei

27.6.2022   
               
               
                  RO
               
               
                  Jurnalul Oficial al Uniunii Europene
               
               
                  L 168/80
               
            
         DECIZIA (UE) 2022/1002 A CONSILIULUI
         din 21 iunie 2022
         privind poziția care urmează să fie adoptată în numele Uniunii Europene la reuniunea extraordinară din 24 iunie 2022 a Conferinței privind Carta energiei organizate în temeiul Tratatului privind Carta energiei
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 194 coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Tratatul privind Carta energiei (TCE) a fost încheiat de Uniune prin Decizia 98/181/CE, CECO, Euratom a Consiliului și a Comisiei (1) și a intrat în vigoare la 16 aprilie 1998.
                  
               
                     (2)
                  
                  
                     În temeiul articolului 34 din TCE, Conferința privind Carta energiei asigură îndeplinirea obiectivelor stabilite în TCE. Aceasta facilitează, în conformitate cu TCE și cu protocoalele la acesta, coordonarea măsurilor generale corespunzătoare pentru îndeplinirea principiilor Cartei energiei.
                  
               
                     (3)
                  
                  
                     În cadrul reuniunii sale extraordinare din 24 iunie 2022, Conferința privind Carta energiei urmează să adopte: (a) o modificare a Regulamentului de procedură al Conferinței privind Carta energiei; (b) retragerea statutului de observator la Conferința privind Carta energiei al Federației Ruse; și (c) suspendarea aplicării provizorii a TCE în ceea ce privește Belarusul și suspendarea statutului de observator la TCE al Belarusului,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii cu ocazia reuniunii extraordinare a Conferinței privind Carta energiei organizate în temeiul Tratatului privind Carta energiei la 24 iunie 2022 la Bruxelles este următoarea:
            
                        (a)
                     
                     
                        să confirme propunerea de modificare a normei procedurale 7 din Regulamentul de procedură;
                     
                  
                        (b)
                     
                     
                        să aprobe retragerea statutului de observator al Federației Ruse pe baza modificării respective a normei procedurale 7, justificată de cele două motive stipulate (încălcarea principiilor și nerespectarea obligațiilor financiare);
                     
                  
                        (c)
                     
                     
                        să aprobe suspendarea aplicării provizorii a Tratatului privind Carta energiei în ceea ce privește Belarusul, precum și suspendarea statutului de observator al Belarusului.
                     
                  
         
            Articolul 2
            Prezenta decizie intră în vigoare la data adoptării.
         
         
            Adoptată la Luxemburg, 21 iunie 2022.
            
               
                  Pentru Consiliu
               
               
                  Președintele
               
               C. BEAUNE
            
         
         
            (1)  Decizia 98/181/CE, CECO, Euratom a Consiliului și a Comisiei din 23 septembrie 1997 privind încheierea de către Comunitățile Europene a Tratatului privind Carta energiei și a Protocolului la Carta energiei privind eficiența energetică și aspectele conexe referitoare la mediu (JO L 69, 9.3.1998, p. 1).